Document ID: 32011D0837

KOMISSION TÄYTÄNTÖÖNPANOPÄÄTÖS,
annettu 12 päivänä joulukuuta 2011,
maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle annetun päätöksen 2010/399/EU oikaisemisesta
(tiedoksiannettu numerolla K(2011) 9130)
(Ainoastaan sloveeninkielinen teksti on todistusvoimainen)
(2011/837/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 4 kohdan,
ottaa huomioon yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (2) ja erityisesti sen 31 artiklan,
on kuullut maatalousrahastojen komiteaa,
sekä katsoo seuraavaa:
(1)
Komissio jätti päätöksellä 2010/399/EU (3) Euroopan unionin rahoituksen ulkopuolelle Slovenian osalta 2 280 860,00 euroa, jotka liittyivät maaseudun kehittämistoimenpiteiden puitteissa maatalouden ympäristötoimenpiteisiin ja epäsuotuisiin alueisiin ja koskivat määriä, joita ei ollut peritty tuensaajilta takaisin 23 päivänä kesäkuuta 2009. Edellä mainittu luku perustuu Slovenian komissiolle toimittamiin tietoihin. Slovenialle annettiin tiedoksi, että mainittujen määrien takaisinperintää 23 päivän kesäkuuta 2009 jälkeen ei tarvitse ilmoittaa komissiolle, joka ei niitä myöskään korvaa.
(2)
Kun Slovenia toimitti Euroopan komissiolle siirtymäaikana toteutettavien maaseudun kehittämisohjelmien päättämisen yhteydessä lopullisen menoilmoituksen ja loppumaksupyynnön, se virheellisesti sisällytti niihin takaisinperityt määrät, joiden osalta tehtiin lopullisissa ilmoituksissa edellä mainittu rahoitusoikaisu. Slovenian ilmoittamien määrien perusteella tehtiin päätös 2009/984/EU (4) Euroopan maatalouden ohjaus- ja tukirahastosta (EMOTR) rahoitettavien, siirtymäaikana toteutettavien maaseudun kehittämisohjelmien päättämisen yhteydessä Tšekille, Unkarille ja Slovenialle maksettavasta tai niiltä perittävästä loppumaksusta.
(3)
Saatuaan päätöksen 2010/399/EY mukaista oikaisua koskevan perintämääräyksen Slovenia ilmoitti komissiolle, että osa oikaisusta oli jo vähennetty päätöksessä 2009/984/EU. Perusteellisen analyysin jälkeen ja Slovenian maksajaviraston todentamisviranomaisen vakuutuksen perusteella päällekkäiseksi määräksi vahvistettiin 2 170 331,88 euroa.
(4)
Sen vuoksi Slovenian kuuluu suorittaa komissiolle päätöksen 2010/399/EU mukaisen 2 280 860 euron suuruisen alkuperäisen oikaisun ja päätöksessä 2009/984/EU esitetyn 2 170 331,88 euron suuruisen takaisinperityn määrän välinen erotus. Kyseinen erotus on 110 528,12 euroa. Alkuperäinen perintämääräys korvataan uudella perintämääräyksellä 110 528,12 euron määrälle.
(5)
Sen vuoksi päätöstä 2010/399/EY olisi oikaistava,
ON HYVÄKSYNYT TÄMÄN PÄÄTÖKSEN:
1 artikla
Korvataan kaikki Sloveniaa koskevat kohdat päätöksen 2010/399/EU liitteessä tämän päätöksen liitteessä olevilla kohdilla.
2 artikla
Tämä päätös on osoitettu Slovenian tasavallalle.
Tehty Brysselissä 12 päivänä joulukuuta 2011.

Labels: 18
15
19
6